ส่วนเมียจำคุกฐานเป็นผู้สนับสนุน 12 ปี 18 เดือนให้ร่วมชดใช้เงินคืนแบงก์กว่า 200 ล้านที่ห้องพิจารณาคดี 810 ศาลอาญา ถ.รัชดาภิเษก วันที่ 1 พ.ย. 49 เวลา 10.00 น. ศาลมีคำพิพากษาในคดียักยอกทรัพย์ธนาคารกรุงเทพพาณิชยการ จำกัด (มหาชน) หรือ บีบีซี ที่พนักงานอัยการฝ่ายคดีเศรษฐกิจและทรัพยากร 2 เป็นโจทก์ ยื่นฟ้อง นายเกริกเกียรติ ชาลีจันทร์ อายุ 56 ปี อดีตกรรมการผู้จัดการใหญ่ธนาคาร บีบีซี. , นางพรจันทร์ จันทรขจร อายุ 51 ปี ภรรยาที่ไม่ได้จดทะเบียนสมรสของนายเกริกเกียรติ อดีตกรรมการผู้จัดการบริษัทไดฟ์มาสเตอร์ จำกัดและนางสุภาภรณ์ ทิพยศักดิ์ 46 ปี เลขานุการกรรมการบงล.ไทยฟูจิฯ ร่วมกันเป็นจำเลยที่ 1-3 ในความผิดฐานร่วมกันยักยอกทรัพย์ ตาม พ.ร.บ.หลักทรัพย์และตลาดหลักทรัพย์ พ.ศ.2535 และ พ.ร.บ.ตลาดหลักทรัพย์แห่งประเทศไทย พ.ศ.2517 ที่ระหว่างวันที่ 4 มิ.ย.33 - 6 มิ.ย.39 พวกจำเลยร่วม กันยักยอกเงินปันผลบริษัทเงินทุนหลักทรัพย์ (บงล.) ไทยฟูจิ จำกัด มูลค่า 205,006,250 บาท ซึ่งพนักงาน ธ.บีบีซี มีชื่อถือหุ้นแทนธนาคาร จำเลยให้การปฏิเสธ
ศาลมีคําพิพากษาในคดียักยอกทรัพย์ของธนาคารใด 
ธนาคารกรุงเทพพาณิชยการ จํากัด (มหาชน)